‘Rowers’ in hul spore gestuitFoto: Verskaf Kol. Ronel Otto, polisiewoordvoerder, het gesê die polisie het inligting oor die vermeende rowers se bewegings ontvang. “Lede van die provinsiale opsporingspan en blitspatrollie het die verdagtes by ŉ vulstasie aangekeer,” het sy gesê. ŉ Vuurwapen, ammunisie en huisbraak-toerusting soos koevoete, tange en skroewedraaiers is in hul besit gevind. Die polisie het ook beslag gelê op messe en vermoedelik gesteelde goedere soos skootrekenaars, Rolex-horlosies en klanksisteme. “Hulle sal binnekort in die Polokwane-landdroshof verskyn,” het Otto gesê.